open-index/open-wikipedia-markdown huggingface dataset:
Jyväskylän tyttölyseo

**Jyväskylän tyttölyseo** oli vuosina 1864–1973 toiminut oppikoulu. Se oli Suomen ensimmäinen suomenkielinen tyttökoulu. Peruskoulujärjestelmään siirtymisen jälkeen koulun perinteitä jatkoivat Voionmaan yläaste ja Voionmaan lukio. Lokakuussa 2014 koulu juhli 150-vuotisjuhliaan. 

Koulu aloitti 1. syyskuuta 1864 yksityiskouluna nimellä *Yksityisten Tyttökoulu Jyväskylässä*, ja sen perustajat olivat Jyväskylän seminaarin ja Jyväskylän Lyseon lehtoreita. Koulun talous oli kuitenkin tiukalla, ja se pyrittiin saamaan valtion kouluksi. Tavoite toteutui kuitenkin vasta vuonna 1886, jolloin myös koulun nimi vaihtui. Vuodet 1886–1952 koulu toimi nimellä *Jyväskylän Tyttökoulu*. 

Koulu tarjosi pitkään vain keskikouluopetusta. Vuodesta 1920 alkaen keskikoulua käytiin kuusi vuotta, koska tyttöjen keskikouluopetus sisälsi normaalia enemmän käytännön aineita. Lukion suorittaminen oli mahdollista vuodesta 1911 alkaen yksityiskoulussa nimeltä *Jyväskylän Suomalaiset Jatkoluokat*. Koulut yhdistettiin vuonna 1952, ja nimeksi otettiin *Jyväskylän tyttölyseo*. Yhteiseen koulutaloon Voionmaankatu 17:ään koulu muutti vuonna 1958. Siihen asti tyttökoulu toimi osoitteessa Vapaudenkatu 35. 

Kirjailija Robert Kiljanderin näytelmän *Sanny Kortmanin koulu* (1902) esikuvana pidetään Jyväskylän tyttökoulua. Edvin Laineen elokuva Skandaali tyttökoulussa (1960) on tehty tästä näytelmästä voimakkaasti dramatisoiden.

Sotien aikaan Jyväskylän tyttökoulun tiloissa Vapaudenkatu 35:ssä toimi 30. sotasairaala, jatkosodan aikana sen tiloissa oli 120 sisätautisairaansijaa. 

Voionmaan yläaste lakkautettiin vuonna 2007. Vuoden 2015 alusta Jyväskylän lukioita yhdistettiin niin, että Voionmaan lukiosta tuli Cygnaeus-lukion kanssa osa Schildtin lukiota, jolla on kuitenkin alkuvaiheessa toimintaa kahdessa toimipisteessä.
## Lähteet
Teräväinen

**Teräväinen** voi tarkoittaa seuraavia:

;paikkoja:
* Teräväinen, lampi Padasjoella

;henkilöitä:
* Eero Teräväinen (s. 1999), suomalainen jääkiekkoilija
* Kari Teräväinen (s. 1965), suomalainen jääkiekkoilija
* Teuvo Teräväinen (s. 1994), suomalainen jääkiekkoilija
Pietari Arctophilacius

**Pietari Mikonpoika (Petrus Michaelis) Arctophilacius** (noin 1575 Lohtaja – 30. marraskuuta 1646 Kalajoki ) oli suomalainen rovasti ja valtiopäivämies joka oli Calamnius- ja Kallinki-sukujen kantaisä.

Pietari Mikonpojan isä oli lohtajalainen nimismies, kauppias, laivanvarustaja ja talonpoika Mikko Matinpoika Mattila. Hän otti nimekseen *Arctophilacius* joka merkitsee *pohjolan vartijaa* tai Karhunvartijan tähtikuviota.

Arctophilacius oli vuonna 1603 kapteeni Lauri Niilonpojan pohjalaisen lippukunnan sotapappina Virossa sotimassa puolalaisia vastaan. Hänestä tuli viimeistään 1607 Kalajoen kappalainen ja vuonna 1610 hänestä tuli Kalajoen kirkkoherra. Pietari Arctophilacius hankki Kalajoen Eteläkylästä Siipolan ja Hietalan talot. Hän omisti 1627 luultavasti Pohjanmaan suurimman karjan johon kuului 20 härkää, 3 sonnia ja 51 lehmää sekä lisäksi 6 hevosta. Hän harjoitti lohenpyyntiä Rahjan saaristossa ja hankki Kalajoen pappilan omistukseen Paattiskarit ja Korkiakarin. Arctophilacius toimi myös ainakin vuodesta 1617 alkaen laivanvarustajana ja käytti laivojaan omien tavaroidensa ja kruunun veroviljan kuljetukseen.

Arctophilacius toimii lääninrovastina ja oli Pohjanmaan papiston edustajana vuoden 1634 valtiopäivillä. Arctophilacius joutui yhtenä takaajana maksamaan veronvuokraaja Jaakko Burmanin velkoja kruunulle ja hän sai tässä yhteydessä vuodeksi yksinoikeuden ostaa tervaa Kalajoen markkinoilta. Tämän vuoksi häntä alettiin kutsua *Terva-Pietiksi*. Arctophilacius oli kuollessaan varakas mies.

Pietari Arctophilacius oli naimisissa Magdalena Östenintytär Sursillin (1580–1650) kanssa jonka isä oli talollinen ja valtiopäivämies Östen Erikinpoika Sursill Uumajan pitäjästä Ruotsista. Östen Erikinpoika oli Sursillin suvun kantaisä. Heidän vanhin poikansa Gabriel Petri Calamnius eli Calajokius (1603–1648) opiskeli Wittenbergin ja Rostockin yliopistoissa Saksassa ja oli Kalajoen kappalaisena ja myöhemmin Kemin kirkkoherrana. Toinen poika Carl (Carolus) Pettersson Kalling (1619–1672) oli Kalajoen kappalaisena.

## Lähteet
Radioateljee

**Radioateljee** oli Yleisradion sisällä toiminut yksikkö, joka erikoistui kokeellisten ja taiteellisesti kunnianhimoisten *[[feature]]*-ohjelmien tekoon. Radioateljee sai alkunsa tuottaja Harri Huhtamäen aloitteesta vuonna 1979 ja toimi vuoteen 1990 saakka nimellä Erikoisohjelmat. Vuonna 2017 Harri Huhtamäki jäi eläkkeelle Yleisradiosta ja Radioateljee-nimikkeestä luovuttiin. **Radiogalleria** jatkaa *feature*-ohjelmien tekoa Yle Draaman tuottajan Juha-Pekka Hotisen johdolla.

Radioateljeen tuottamat ohjelmat olivat äänillä, puheella, musiikilla ja efekteillä sävellettyjä radiofonisia teoksia. Helsingin Sanomien Sampsa Oinaalan mukaan ne ovat tyyliltään usein esseistisiä ja runollisia ja välttävät perinteistä lineaarista ja kausaalista rakennetta.

Radioateljeen ainoa vakituinen työntekijä oli tuottaja Harri Huhtamäki. Äänisuunnittelijana toimi useimmiten Pekka Lappi. Heidän lisäkseen Radioateljee käytti tuotannoissaan monia freelancereita, joihin kuuluivat kirjailija Marjut Helminen, muusikko Hanna Huhtamäki, kirjailija Ville Hytönen, toimittaja, ohjaaja ja käsikirjoittaja Leena Häkkinen, muusikko Esa Karjula, historioitsija Samu Niskanen, äänisuunnittelija Tuomas Norvio, muusikko Tapani Rinne, toimittaja Matti Ripatti, kirjailija Juha Seppälä, sinologi, kirjailija ja suomentaja Pertti Seppälä, historioitsija Jaakko Tahkokallio, kulttuuriantropologi Tapio Tamminen ja kanteletaiteilija Timo Väänänen. Ohjelmien kertojaääninä vuosien varrella esiintuivät mm. Minna Haapkylä, Susanna Haavisto, Sakari Jurkka, Helka-Maria Kinnunen, Tiia Louste, Esko Nikkari, Matti Pellonpää, Lasse Pöysti, Aki Raiskio, Antti Reini, Elsa Saisio, Elina Salo, Ville Sandqvist ja Tom Wentzel.

Radioateljeessa syntyi vuodesta 1979 lähtien noin 800 pitkää ohjelmaa. Niiden lisäksi se tuotti ”ääninäyttelyitä” ja multimediainstallaatioita suomalaisiin museoihin sekä järjesti live-esityksiä, konsertteja ja kuunteluklubeja.

Radioateljeen viikoittainen ohjelmapaikka oli Yle Radio 1:ssä perjantaisin klo 22.05–23.05. 

## Lähteet

## Aiheesta muualla
*Radioateljeen historiikki 1979–2014 
*Yle Areena - Radioateljee
Aatami etsii Eevaa

**Aatami etsii Eevaa** on Nelosella esitetty suomalainen tositelevisiosarja, jossa rakkautta etsivät sinkut kohtasivat toisensa kreikkalaisella saarella täysin alastomina. Ohjelmaa juonsi Noora Hautakangas.

Sarja kuvattiin Gyalín saarella, joka sijaitsee Egeanmeressä Kosin eteläpuolella. Saari esitettiin ”autiona paratiisisaarena”, mutta todellisuudessa se ei ole asumaton ja suuren osan siitä täyttää suurikokoinen avolouhos.

Ensimmäisen jakson esittämisen jälkeen suomalaisissa medioissa uutisoitiin ohjelmassa esiintyneiden henkilöiden karvattomuudesta häpyalueilla. Ohjelman tuotantoyhtiön epäiltiin kehottaneen henkilöitä ajelemaan karvoituksensa pois, jonka väitteen tuotantoyhtiö Eyeworks Finland kiisti. Myös ensimmäisessä jaksossa esiintyneen Juuson mukana olo johti Puolustusvoimien tutkintaan, sillä hän oli ammatiltaan aliupseeri.

## Katsojaluvut

## Lähteet
Call of Duty: Black Ops III

**Call of Duty: Black Ops III** on Treyarchin kehittämä ensimmäisen persoonan ammuntapeli, jonka Activision julkaisi 6. marraskuuta 2015. Peli on ''Call of Duty: Black Ops II'':n jatko-osa. 

Activision julkaisi 9. huhtikuuta pelistä teaserin nimeltään #backinblack (). Virallinen traileri julkaistiin 26. huhtikuuta 2015.

## Juoni
Peli sijoittuu dystopiseen tulevaisuuteen vuonna 2065, 40 vuotta *Black Ops II*:n tapahtumien jälkeen. Tiede ja teknologia ovat muuttaneet radikaalisti sekä planeettaa että ihmiskunnan tulevaisuutta. Sotilasteknologiassa hyödynnetään robotiikkaa ja luodaan supersotilaita. Pelissä seurataan supersotilasominaisuuksilla varustettua black ops -sotilaiden ryhmää.

## Lisäosat
Ensimmäinen lisäosa on nimeltään Awakening, se on julkaistu 2. helmikuuta 2016 Xbox Onelle ja Playstation 4:lle. Lisäosaan kuuluu neljä moninpeli-karttaa ja yksi zombie-kartta. Toinen lisäosa julkaistiin 19. huhtikuuta 2016, ja se sisältää saman verran karttoja kuin ensimmäinen lisäosa.

## Lähteet
Rõivasin II hallitus

**Rõivasin II hallitus** oli Viron tasavallan hallitus, joka toimi 9. huhtikuuta 2015 – 23. marraskuuta 2016. Pääministeri Taavi Rõivasin johtaman Reformipuolueen lisäksi hallitus muodostui Sosiaalidemokraattisesta puolueesta (SDE) ja Isänmaan ja Res Publican liitosta (IRL).

Hallitus kaatui 9. marraskuuta 2016 Riigikogun antamaan epäluottamuslauseeseen. Äänestystä aiemmin Reformipuolueen hallituskumppanit sosiaalidemokraatit ja IRL olivat tiedottaneet lähtevänsä hallituksesta ja pyytäneensä pääministeri Rõivasia eroamaan. Sosiaalidemokraattien ja IRL:n mukaan hallituksen kaatamisen taustalla oli puolueiden kesken vallinnut luottamuspula.

## Hallituksen kokoonpano



## Lähteet
Kaksvetinen

**Kaksvetinen** on Kanta-Hämeessä Tammelassa oleva järvi, joka kuuluu  Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 17 hehtaaria ja sen pituus on 900 metriä ja leveys 300 metriä. Järvi on kaksiosaninen. Suurempi osa on 550 metriä pitkä ja sen erottaa Vähäjärvestä, joka on järven toinen vesiallas, vain 50 metriä leveä salmi. Siihen laskee kymmenen suo-ojaa, joista yksi tuo Tittilammin vettä ja toinen on Peukalolamminoja, joka on Peukalolammin laskuoja. Järven luusua sijaitsee järven pohjoisrannalla asutuksen vieressä ja se on suoraksi kaivettu suo-oja. Oja on nimeltään Kaksvetisenoja ja se laskee 1,8 kilometriä pitkänä Kupittaanlammiin.

Järven rantaviiva on 2,5 kilometriä pitkä ja sen ranta on pääosin suomaastoa, jota ympäröi moreenipohjainen metsämaasto. Järvi sijaitsee Rautasenkorvella ja Erinomaisensuolla. Ainoat rakennukset sijaitsevat pohjoisrannalla ja niille pääsee Liesjärveltä.

## Luonnontila
Järvi on humuspitoinen ja ruskeavetinen suojärvi. Se on luonnonsuojelullisesti arvokas, mutta se luetaan 2. luokkaan kuuluvaksi eli järvessä näkyy ihmistoiminnan muutoksia. Metsästäjät tuntevat järven teerien soidinpaikkana.

## Kansallispuisto
Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, joista yksi risteilee Kaksvetisen ympäristössä. Kaksvetisen rannalla Vähäjärveen johtavan kapeikon etelärannalla on yöpymispaikka , jossa on käytettävissä kota ja sen yhteydessä olevaa nuotiopaikkaa ja kuivakäymälä.

## Historia
Vuoden 1855−1856 Kalmbergin kartastossa järven nimi kirjoitettiin "Kaxvälisen lampi".

## Lähteet
Liesjärvi

**Liesjärvi** voi tarkoittaa seuraavia:

## Järvi
* Liesjärvi, järvi Alavudella
* Liesjärvi, järvi Jämsässä
* Liesjärvi, järvi Keuruun Liesjärvellä
* Liesjärvi, järvi Laitilan ja Euran rajalla
* Liesjärvi, järvi Maaningalla
* Liesjärvi, järvi Puumalan ja Juvan rajalla
* Liesjärvi, Liesjärven kansallispuistoon rajoittuva järvi Tammelan Liesjärvellä
* Liesjärvi, järvi Tammelan Susikkaalla
* Liesjärvi, järvi Tervossa
* Liesjärvi, järvi Töysässä
* Liesjärvi, järvi Ulvilassa
* Liesjärvi, järvi Ylöjärvellä
* Iso Liesjärvi, järvi Multialla
* Vähä Liesjärvi, järvi Ähtärissä
* Alainen Liesjärvi, järvi Jämsässä
* Yläinen Liesjärvi, järvi Jämsässä

## Kylä
* Liesjärvi, kylä Keuruulla
* Liesjärvi, kylä Tammelassa
* Liesjärvi, kylä Ähtärissä

## Muita
* Liesjärven kansallispuisto, kansallispuisto Tammelan Liesjärvellä

## Katso myös
* Täsmennyssivu Liesijärvi
Euro Hockey Challenge 2015

**Euro Hockey Challenge 2015** alkoi 1. huhtikuuta ja turnauksen viimeiset ottelut pelattiin 25. huhtikuuta. Turnauksen voitti Tšekki.

## Ottelut
### Turnauksen 1. kierros

### Turnauksen 2. kierros

### Turnauksen 3. kierros

### Turnauksen 4. kierros

## Katso myös
* Euro Hockey Tour 2014–2015
Dai Guohong

**Dai Guohong** (s. 1976) on kiinalainen uinnin maailmanmestari.

Dai saavutti Palman lyhyen radan MM-kilpailuissa 1993 kultaa 100 ja 200 metrin rintauinneissa sekä hopeaa 200 ja 400 metrin sekauinneissa. 

Hän voitti Roomassa 1994 pitkän radan maailmanmestaruuden 400 metrin sekauinnissa ajalla 4.39,14 ja 4&nbsp;×&nbsp;100&nbsp;metrin sekauintiviestissä, jossa hän ui toisen osuuden. Lisäksi hän sai hopeaa 100 metrin rintauinnissa ja sijoittui viidenneksi 200 metrin rintauinnissa. 

## Lähteet ja huomautukset
Storckovius

**Storckovius** on sukututkimuksen keinoin 1970-luvulla löydetty suku, joka käsittää kymmeniä tuhansia ihmisiä lähinnä Keski-Suomessa. Heistä vain harvat kantavat sukunimenään Storckoviusta. Suvun kantaisä on 1620-luvulla syntynyt pappi Simon Storckovius.

Sukututkija Jaakko Hirvonen pystyi 1970-luvulla osoittamaan, että kymmenet tuhannet Rautalammin, Laukaan, Keuruun ja Saarijärven asukkaat kuuluvat Storckovius-sukuun, vaikka eivät aikaisemmin olleet tietoisia sukulaisuudestaan. Storckovius-suku on kokoontunut vuodesta 1979 alkaen viiden vuoden välein Laukaaseen sukujuhlille, jotka ovat olleet Suomen suurimpia. 

## Lähteet
Pombia Safari Park

**Pombia Safari Park** on Safari Park, eläintarha ja huvipuisto Pombiassa Italiassa. Eläintarhan perusti *Angelo Lombardi* vuonna 1976. Sen pinta-ala on yli 400&nbsp;000 neliömetriä.

## Lähteet

## Aiheesta muualla
Lamatemppeli

**Lamatemppeli** () on buddhalaistemppeli Koillis-Pekingissä, Kiinassa. Lamatemppeli on lamalaisuuden päätemppeli Tiibetin ulkopuolella. Temppelin merkittävin aarre on yhdestä santelipuusta veistetty 26 metriä korkea Maitreyabuddha-patsas, josta on 18 metriä on maanpinnan yläpuolella ja kahdeksan metriä alapuolella.

Temppeli oli alun perin Yin Zhenin asunto. Yin Zhenistä tuli myöhemmin keisari Yongzheng. Vuonna 1744 Yongzhengin poika keisari Qianlong muutti palatsin buddhalaisluostariksi.

## Lähteet

## Aiheesta muualla
Edvard Torniainen

**Edvard Torniainen** (30. joulukuuta 1886 – 29. joulukuuta 1953) oli suomalainen toimittaja ja kääntäjä.

Torniainen oli Suomen sisällissodan aikana Suomen kansanvaltuuskunnan lähettiläänä Pietarissa ja hän oli myös Työmies-lehden Venäjän osaston toimittajana.

## Teoksia
* *Työväen vallankumous Venäjällä : eräitä piirteitä vallankumouksen kehittymisestä, sen puhkeamisesta ja työväen hallituksen vallankumouksellisesta toiminnasta*. Suomen kansanvaltuuskunnan kirjapaino, Helsinki 1918
* *Kirjeitä Inkerinmaan maalaisköyhälistölle*. Suomalaisten kommunistien sarjajulkaisu n:o 40. Suom. kommunistisen puolueen keskuskomitea, Pietari 1919
* *Venäjän maakysymys ja Neuvostovalta*. Suomalaisten kommunistien sarjajulkaisu n:o 47. Suom. kommunistisen puolueen keskuskomitea, Pietari 1919
* *Kuuluisa venäläinen kasvinjalostaja [[Ivan Mitšurin|Mitshurin]]* teoksessa *Työväen kalenteri 1947*. Helsinki 1946

## Suomennoksia
* *[[Valtio ja vallankumous]] : marxilaisuuden oppi valtiosta ja köyhälistön tehtävistä vallankumouksessa. 1. osa* ; kirjoittanut W. Iljin ; suomentanut Edv. Torniainen. Suomalaisten kommunistien sarjajulkaisu n:o 19. Suomalaisen kommunistisen puolueen keskuskomitea, Pietari 1919
* Leonid Leonov : *Heinäsirkat* : romaani ; suom. Edvard Torniainen. Tammi 1951 (alkuteos *Sarantša*)

## Lähteet

## Aiheesta muualla
Edvard Torniaisen lehtiartikkeleita:
* "Finlandia" - venäjänkielellä. Lyhyt luku routavuosien historiasta, Helsingin Sanomat, 22.02.1939, nro 51, s. 4, Kansalliskirjaston digitaaliset aineistot
* Maksim Gorki, Suomen Sosialidemokraatti, 18.06.1939, nro 162, s. 11, Kansalliskirjaston digitaaliset aineistot
* Maailmansodan aattona 25 vuotta sitten, Kansan Lehti, 27.07.1939, nro 170, s. 3, Kansalliskirjaston digitaaliset aineistot
Mikko Eränen

**Mikko Eränen** (1910 – 20. kesäkuuta 1987) oli suomalainen toimittaja, tietokirjailija ja työväenliikkeen sekä Hämeen paikallishistorian tutkija.

Eränen toimi Kansan Uutisten Etelä-Hämeen aluetoimittajana 1957–1975. Hän oli Hämeen taidetoimikunnan jäsenenä ja mukana työjaostossa 1977–1979 keskittyen kirjallisuuteen ja yleisen kulttuuripolitiikkaan.

Eränen sai 1974 valtion tiedonjulkistamispalkinnon teoksestaan *Siitä huolimatta he elivät*. Kirjassa hän kuvasi perinteisen maalaisyhteisön viimeisiä vaiheita ja työväenliikkeen nousua 1900-luvun alussa Hämeessä. Eränen kirjoitti myös Hämeen asutuksen varhaisvaiheista ja Hämeen härkätien syntyhistoriasta. 

## Teoksia
* *Siitä huolimatta he elivät : kansanelämän kuvauksia menneiltä vuosikymmeniltä*. Kansankulttuuri, Helsinki 1973
* *Punaisen esiliinan tarinat : työväenliikkeen rivijäsenet kertovat*. Kansankulttuuri, Helsinki 1974
* *Kinttupoluilta ja valtateiltä*. Kansan sivistystyön liitto, Helsinki 1983
* *Asutuksen aamuhetkiä ja Härkätien synty*. Kansan sivistystyön liitto, Helsinki 1984
* *Rakentakaa silta*. SKDL:n Etelä-Hämeen piirijärjestö. Hämeenlinna 1986

## Lähteet
Toyota Proace

**Toyota Proace** on Toyotan vuodesta 2012 lähtien valmistama pakettiautomalli, joka korvasi Euroopan markkinoilla Toyota Hiacen. Auto on suunniteltu yhteistyössä PSA-konsernin kanssa, ja sitä valmistetaan Ranskan Valenciennesissa Sevel Nordin tehtaalla. Proacesta on pakettiauton lisäksi saatavana myös tila-autoversio.

## Toyota Proace I (2012–2016)

Ensimmäisen sukupolven Proace esiteltiin vuonna 2012 sisarmallina Peugeot Expertille, Citroën Jumpylle ja Fiat Scudolle. Autoa valmistettiin kahdella koripituudella ja -korkeudella. Tavaratilaa on korimallista riippuen 5–7 kuutiometriä.

Vuonna 2012 testattu Fiat Scudo sai Euro NCAP -kolaritestistä tulokseksi kolme tähteä viidestä.

Moottoreina olivat PSA:n valmistamat 1,6- (90&nbsp;hv) ja 2,0-litraiset (128/163&nbsp;hv) dieselmoottorit. 1,6-litraisen yhteydessä on viisivaihteinen manuaalivaihteisto, 2,0-litraisessa kuusivaihteinen. 163-hevosvoimaiseen versioon sai myös halutessaan kuusiportaisen automaatin.

Perusmalli Lifen varusteluun kuului kaksi turvatyynyä, ABS-jarrut hätäjarruassistentilla, ESP, kauko-ohjattu keskuslukitus, LED-päiväajovalot, manuaali-ilmastointi, sumuvalot sekä ääni- ja lämpöeristetty ikkunallinen väliseinä.

Activessa oli lisäksi ikkunalliset takapariovet, Bluetooth-järjestelmä, USB-liitäntä ja mäkilähtöavustin (vain 2,0-litrainen manuaalivaihteisena).

Pikkubussimallin vakiovarustukseen kuului Activen lisäksi sivuturvatyynyt (yht. neljä turvatyynyä), ajovalojen hämärätunnistin, tuulilasinpyyhinten sadetunnistin ja 1+1-erillisistuimet edessä. 

## Toyota Proace II (2016–)

Toisen sukupolven Proace julkistettiin joulukuun alussa 2015 yhdessä sisarmalliensa Citroën Spacetourerin ja Peugeot Travellerin kanssa. Mallin ensiesittely tapahtui keväällä 2016 Geneven autonäyttelyssä. Proacea valmistetaan kolmella eri koripituudella ja kahdella akselivälillä.

Vuoden 2015 Euro NCAP -kolaritestistä Proace sai tulokseksi täydet viisi tähteä.

Proace on saatavana joko 1,6- (95&nbsp;hv) tai 2,0-litraisella (122/150/180&nbsp;hv) dieselmoottorilla varustettuna. Suuritehoisimman moottorin yhteydessä on aina kuusiportainen automaattivaihteisto, muut on varustettu kuusivaihteisella manuaalilla. 

## Lähteet

## Aiheesta muualla
María Élena Kyriákou

**María Élena Kyriákou** (, s. 11. tammikuuta 1984, Lárnaka, Kypros) on kyproksenkreikkalainen laulaja. Hänen uransa alkoi, kun hän voitti vuonna 2014 kreikkalisen The Voice of Greece* *-kykykilpailun. Voiton myötä Kyriákou sai levytyssopimuksen Universal Music Group -levy-yhtiön kanssa. Hän edusti Kreikkaa vuoden 2015 Eurovision laulukilpailussa kappaleella ”One Last Breath” ja sijoittui 19. sijalle. Hänellä on kolme lasta.

## Diskografia
### Albumit

* *Dyo ángeloi sti gi* (Δυο Άγγελοι Στη Γη, 2014)

### Singlet

* ”Dýo egoismoí” (Δύο Εγωισμοί, 2014)
* ”Écheis afísei epochí” (Έχεις αφήσει εποχή, 2014)
* ”One Last Breath” (2015)
* ”Mia anapnoí” (Μια Αναπνοή, 2015)
* ”Otherside” (2015)
* ”Chorís eséna”, (Χωρίς Εσένα, 2015)

## Lähteet

* Esittelyssä Kreikka: Maria Elena Kyriakou – One last breath. Viisukuppila.
Uintatheriidae

**Uintatheriidae** on sukupuuttoon kuollut nisäkkäiden heimo, joka sisälsi suuria kasveja syöneitä eläimiä. Uintatheerit kuuluvat lahkoon Dinocerata, yhteen useista sukupuutton kuolleiden kaviokyntisten nisäkkäiden lahkoista, jotka joskus on yhdistetty lahkoon Condylarthra.

Heimoon kuuluneet eläimet muistuttivat sarvikuonoja. Ne elivät paleoseenikaudelta oligoseenikaudelle noin 55–35 miljoonaa vuotta sitten. Ne olivat aikansa kookkaimpia eläimiä, suurilla, paksuilla jaloilla, jättimäisillä luilla, ja pienillä aivoilla. Useilla lajeilla tyypillisin piirre oli kuitenkin kirahvin sarvia muistuttaneet sarvet ja sapelimaiset kulmahampaat. Heimoon kuuluvia sukuja olivat *[[Uintatherium]]* ja *[[Eobasileus]]*. Lopulta vielä suuremmat laiduntavat eläimet brontotheerit korvasivat ne.

## Lähteet
Mr. Vain

**Mr. Vain** on saksalaisen eurodance-yhtye Culture Beatin kappale. Sen julkaisi BMG Rights Management yhtyeen Serenity-debyyttistudioalbumin johdantosinglenä 16. huhtikuuta 1993. Kappale oli kansainvälisesti kaupallinen menestys. Se saavutti singlelistan ensimmäisen sijan Australiassa, Itävallassa, Saksassa, Irlannissa, Italiassa, Alankomaissa, Norjassa, Sveitsissä ja Isossa-Britanniassa. Niiden lisäksi vietti yhteensä kymmenen viikkoa Kanadan RPM Dance Chartin kärjessä.

## Lähteet
Elias Anttila

**Arvo Elias Anttila** (11. huhtikuuta 1915 Kojonmaa, Loimaa – 27. heinäkuuta 1996 Loimaa) oli suomalainen itseoppinut kuvanveistäjä.

Kojonmaan Anttilan torpassa syntyneen Elias Anttilan vanhemmat olivat Juho Kustaa Myllymäki ja Iida Pauliina o.s. Suvitie. Perhe otti sukunimekseen Anttila torppansa mukaan. Elias oli 9-lapsisen perheen nuorin. Hänen äitinsä kuoli 1918 espanjantautiin. Elias oppi lukemaan jo kotona ja harrasti muun muassa savipatsaiden muotoilua. Hän ei lahjoistaan huolimatta päässyt jatkamaan opintojaan oppikoulussa tai taidealan oppilaitoksissa.

Elias Anttila oli aluksi työssä kotitilallaan ja toimi sitten ankkurintekijänä Ferrarian tehtailla. Pääosan elämästään yli 30 vuotta hän oli öljy-yhtiö Shellin palveluksessa Loimaalla alkaen vuodesta 1937. Sotavuosina Anttila oli komennettuna Rovaniemellä Shellin huoltoasemalla ja hän loukkasi täällä selkänsä onnettomuudessa niin pahoin että joutui pitämään siitä lähtien hankalia tukiliivejä.

Anttila käytti realistisissa näköisveistoksissaan aiheina usein eläimiä kuten ilvestä, metsoa ja karhua. Hän sai 1960-luvulla oman ateljeen Loimaalla sijaitsevan omakotitalonsa ulkorakennukseen. Anttila teki muistomerkkejä tilaustyönä pääasiassa Loimaan seudulle mutta myös muualle Suomeen. Hän teki myös mitaleja ja harrasti runonlausuntaa. Anttila itse piti päätyönään pronssiveistosta *Onkipoika*, joka oli ensimmäinen Loimaalle hankittu varsinainen julkinen taideteos. Se paljastettiin 5. heinäkuuta 1962.

Anttila oli 1948 perustetun *Loimaan taiteenystävien* perustajajäseniä ja *Loimaan Taideseuran* kunniajäsen.

## Teoksia
* *Onkipoika*: pronssipatsas. Vesikosken Sähkölaitos, Loimaa 1962, nykyisin Loimaan Kaupunginkirkon puistossa.
* *Kisailevat karhunpennut* eli *Voimalinja*. Vesikosken Sähkölaitos, Loimaa
* *Loimaan Karhu*.
* *Loimaan Ilves*. Loimaan kaupungintalo 1973
* *[[Väinö Kolkkala]]n pronssipatsas*. Hirvikosken kirjasto
* *Unohdettujen vainajien muistomerkki*, toiselta nimeltään *Rukoileva enkeli*. Loimaan hautausmaa
* *Entisen kaupunginkirkon muistolaatta*. Loimaan keskuspuisto
* ''Mannerheim-ristin ritari Viljo Laakson hautamuistomerkki. Renko

## Lähteet
SsangYong Chairman

**SsangYong Chairman** on ylellinen sedan, jota valmistaa eteläkorealainen autovalmistaja SsangYong. Autosta valmistetaan myös pidennettyä versiota.

Vuonna 2008 esiteltiin uusi Chairman, jota alettiin markkinoida **Chairman W** -nimisenä. Chairman H poistui mallistosta 2014. Automallia ei myydä Euroopassa.

## Chairman H (1997–2014)

SsangYong uudelleennimitti alkuperäisen (2003–2008) Chairman-mallinsa **Chairman H** -nimiseksi. Automalli myi erittäin huonosti Korean ulkopuolella ja vuonna 2014 SsangYong ei enää näyttänyt mallia nettisivuillaan. Mallin tuotanto oli päättynyt. Vuonna 2011 SsangYong oli muotoillu täysin uuden keulan autoon. Automallia myytiin Etelä-Koreassa 1 718 kappaletta vuonna 2014. Malli perustui Mercedes-Benz E-sarjaan.

## Chairman W (2008–)

Chairman W on SsangYongin uusin versio Chairman-mallista. Autossa on 5-litrainen V8-moottori ja Mercedes-Benz 7G-Tronic -automaattivaihteisto. Kirjain  'W' tulee sanasta 'World Class'. Chairman W:ssä on piirteitä SsangYong WZ -konseptiautosta.

Autosta valmistetaan myös pidennettyä versiota. Takana matkustaville on oma Chryslerin käyttämä viihdejärjestelmä.

Kiinassa myydään myös lisenssillä valmistettua **Roewe 850** -autoa.
Tittilammi

**Tittilammi** on Kanta-Hämeessä Tammelassa oleva lampi, joka kuuluu  Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Lampi sijaitsee suon keskellä ja sen halkaisija on 40 metriä eli pinta-ala on 0,1 hehtaaria. Lammen rannan ympäristö on avosuota ja siihen on kaivettu muutama suo-oja. Yksi ojista virtaa Kaksvetiseen.

## Luonnontila ja kansallispuisto
Järvi on humuspitoinen ja ruskeavetinen suojärvi. Se on luonnonsuojelullisesti arvokas, mutta se luetaan 2. luokkaan kuuluvaksi eli järvessä näkyy ihmistoiminnan muutoksia.

Järvi sisältyy Liesjärven kansallispuistoon, jossa voi tutustua etelä-suomalaisiin metsätyyppeihin. Kansallispuistossa on useita patikkareittejä, joista yksi risteilee Tittalamminympäristössä muttei käy lammella.

## Historia
Lampi näkyy jo vuoden 1884 Senaatin kartastossa, mutta sille ei ole merkitty nimeä.

## Lähteet
Jussi Kuoppala

**Jussi Kuoppala** -nimisiä henkilöitä ovat:

* Jussi Kuoppala (1911–1993), suomalainen teologian tohtori, päätoimittaja ja Herättäjä-Yhdistyksen toiminnanjohtaja
* Jussi Kuoppala (s. 1974), suomalainen jalkapalloilija
Peukalolammi

**Peukalolammi** on Kanta-Hämeessä Tammelassa oleva järvi, joka kuuluu  Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 4,1 hehtaaria ja sen pituus on 350 metriä ja leveys 200 metriä. Siihen laskee viisi suo- ja metsäojaa. Järven luusua sijaitsee järven pohjoisrannalla, josta saa alkunsa 600 metriä pitkä ja suoraksi kaivettu Peukalolamminoja, joka laskee Kaksvetiseen.

Järven rantaviiva on 0,91 kilometriä pitkä ja sen ranta on pääosin soista metsämaata, mutta kaakkoiskulmalla on moreenipohjaista metsämaastoa. Rannoille on rakennettu vuokrakämppä ja laavu, joille johtaa metsätie järven itärannan kautta.

## Luonnontila
Järvi on humuspitoinen ja ruskeavetinen suojärvi. Se on luonnonsuojelullisesti arvokas, mutta se luetaan 2. luokkaan kuuluvaksi eli järvessä näkyy ihmistoiminnan muutoksia.

## Kansallispuisto
Järvi sisältyy Liesjärven kansallispuistoon, jossa voi tutustua etelä-suomalaisiin metsätyyppeihin. Kansallispuistossa on useita patikkareittejä, joista yksi risteilee Peukalolammin ympäristössä. Järven etelärannan läheisyydessä on vuokramökki, jonka voi vuokrata yöpymiseen , jossa on käytettävissä myös käymälä. Järven itärannalla tien takana on yöpumiseen tarkoitettu laavu, nuotiopaikka ja käymälä. Aivan järven itäkärjessä ojan kohdalla ja pohjoisrannalla luusuan kohdalla on retkipöydät päiväretken eväiden syömistä varten.

## Historia
Vuoden 1855−1856 Kalmbergin kartastossa järven nimi kirjoitettiin "Peukalolampi"  ja vuoden 1884 Senaatin kartastossa "Paukolampi".

## Lähteet
Bonjour Madame

**Bonjour Madame** (Suomeksi: *Hei rouva*) on saksalaisartisti Lolita Jolien kappale. Sen julkaisi Planet Punk Music artistin uran viidentenä singlenä 20. maaliskuuta 2015. Yksi kappaleen remixversioista julkaistiin *Future Trance, Vol. 71*-kokoelma-albumilla. Kappaleelle on tehty myös musiikkivideo, joka julkaistiin 19. maaliskuuta 2015. Videolla nähdään kohtauksia, joissa pääesiintyjä laulaa ja kävelee kuntosalin juoksumatolla. Näiden välissä näkyy puolestaan kohtauksia kappaleen tahdissa tanssiliikkeitä tekevistä kuntoilijoista. Toisin kuin artistin uran ensimmäisin single, "Bonjour Madame" ei onnistunut pääsemään listoille.

## Lähteet
Kalikoteerit

**Kalikoteerit** (Chalicotheriidae) on sukupuuttoon kuollut kavioeläinten lahkoon kuuluva heimo. Toisin kuin muilla kavioeläimillä, kalikoteereillä oli oikeiden kavioiden sijasta suuret kynnet. Ne söivät todennäköisesti puiden ja pensaiden lehtiä. Kalikoteerejä esiintyi eoseenilta aina pleistoseenille asti, mutta ryhmästä tuli merkittävä vasta neogeenikaudella. Laajimmillaan niitä esiintyi koko Lauraasian mantereella, vaikkeivät ne muodostaneetkaan tärkeää osaa ekosysteemissä. Heimoon kuuluvia sukuja olivat *[[Chalicotherium]]*, *[[Kalimantsia]]*, *[[Moropus]] ja [[Tylocephalonyx]]*.

## Luokittelu
Kalikoteerit jaetaan kahteen alaheimoon, jotka ovat Chalicotheriinae ja Schizotheriinae:

* Heimo: **Kalikoteerit** (Chalicotheriidae)
** Alaheimo: Chalicotheriinae
*** Tribus: Anisodontini
**** Suku: *[[Anisodon]]*
**** Suku: *[[Hesperotherium]]*?
**** Suku: *[[Nestoritherium]]*?
*** Suku: *[[Chalicotherium]]*
*** Suku: *[[Kalimantsia]]*
*** Suku: *[[Winamia]]*
*** Laji: ”''Chalicotherium''” ''pilgrimi''
** Alaheimo: Schizotheriinae
*** Suku: *[[Ancylotherium]]*
*** Suku: *[[Borissiakia]]*
*** Suku: *[[Chemositia]]*?
*** Suku: *[[Metaschizotherium]]*
*** Suku: *[[Moropus]]*
*** Suku: *[[Phyllotillon]]*
*** Suku: *[[Schizotherium]]*
*** Suku: *[[Tylocephalonyx]]*

## Lähteet
Albert Axell

**Albert Axell** (s. 1942 New England, Yhdysvallat) on yhdysvaltalainen toimittaja-kirjailija, jonka kirjojen aihepiiri on historia, erityisesti toisen maailmansodan Saksan itärintaman tapahtumat. Hän opiskellut Wisconsinin yliopistossa historiaa, filosofiaa ja taloustieteitä ja työskennellyt toimittajana Yhdysvalloissa, Japanissa,  josta hän kirjoitti muun muassa The Economistiin, Moskovassa ja asui myöhemmin Suomessa. Hänen kirjoistaan on suomennettu kaksi, *Stalin sodanjohtajana* ja *Kamikaze : Japanin itsemurhalentäjät*, joista jälkimmäistä pidetään arvosteluissa heikkona. Erkki Tuomioja arvioi hänen marsalkka Georgi Žukovista kirjoittamansa kirjan *Marshall Zhukov, The Man Who Beat Hitler* kiiltokuva sankarimarsalkasta, jonka päälähde on marsalkan omat muistelmat. Tuomioja nimittää arvoselussaan Žukovia Axellin päämieheksi. Tosin Geoffrey Roberts kiittää Axellia oman Žukov-elämäkertansa esipuheessa, mutta hänkin huomauttaa kuitenkin liiallisesta luottamuksesta Žukovin omiin muistelmiin.

## Teokset
### Suomennetut teokset
* *Stalin sodanjohtajana* (Stalin's war through the eyes of his commanders), suom. Vesa Yrjölä, Yliopistopaino, 1998. 
* 

### Englanninkielisiä teoksia
* *Russia's Heroes, 1941-45: An Epic Account of Struggle and Survival on the Eastern Front*, Carroll & Graf Publishers, 2001  
* *Marshall Zhukov, The Man Who Beat Hitler*, Pearson, 2005
* *Greatest Russian War Stories 1941-1945*, Independent Publishing Platform, 2012  

## Lähteet

## Aiheesta muualla
* Russia now/Telegraph (sponsoroitu artikkeli)
I’m an Albatraoz

**I’m an Albatraoz** on ruotsalaisen DJ AronChupan kappale ja single, joka julkaistiin 7. elokuuta 2014. Kappale on myynyt platinaa Uudessa-Seelannissa, Italiassa ja Tanskassa, sekä kaksinkertaista platinaa Ruotsissa. Kappaleen laulaa AronChupan pikkusisko Nora Ekberg, taiteilijanimellä Little Sis Nora.

## Kappaleet
# 
# 

## Listasijoitukset

#### Vuoden päätöslistat

## Lähteet
Sauli Niinistön urheilupuisto

**Sauli Niinistön urheilupuisto** eli **Salon urheilupuisto** on lähellä Salon keskustaa sijaitseva noin sadan hehtaarin alue, jossa on monenlaisia liikuntapalveluja.

Salon kaupunginhallitus päätti tammikuussa 2025 nimetä alueen Salosta kotoisin olevan presidentti Sauli Niinistön mukaan.

Sauli Niinistön urheilupuistossa on seuraavia palveluja:
*monitoimihalli Salohalli
**palloiluhalli
**liikunta- ja tanssisali
**keilahalli
**kuntosali
*Salon uimahalli
**kuntosali
*jäähalleja
*squash-halli
*tennishalli
*tenniskenttiä
*koripallokenttiä
*ratsastusalue
*skeittialue
*frisbeegolf-rata
*golfkeskus
*jalkapallokenttiä
*urheilukenttä
*koirapuisto
*perhepuisto
*kuntoreittejä

## Lähteet

## Aiheesta muualla
*Urheilupuiston esite ja kartta , PDF
Dan Howell

**Daniel James "Dan" Howell** (s. 11. kesäkuuta 1991) on brittiläinen videobloggaaja ja radiojuontaja. Hänet tunnetaan erityisesti YouTube-kanavasta *Daniel Howell*, jolla on yli 6 miljoonaa tilaajaa. Vuosina 2013-2016 hän juonsi BBC Radio 1 -kanavalla yhdessä kumppaninsa Phil Lesterin kanssa.

Howell syntyi ja kasvoi Wokinghamissa, Berkshiressä. Ennen YouTube-uran aloittamista hän työskenteli yrityksissä Focus DIY ja Asda. Myöhemmin Howell opiskeli Manchesterin yliopistossa, mutta keskeytti opintonsa keskittyäkseen YouTube-kanavaansa. Nykyisin Howell asuu yhdessä Phil Lesterin kanssa Lontoossa. Howell oli alun perin Phil Lesterin fani. He tutustuivat internetin kautta ja tapasivat myöhemmin 19 lokakuuta 2009 ja kuvasivat ensimmäisen videonsa yhdessä.

Howell latasi ensimmäisen YouTube-videonsa nimeltään "HELLO INTERNET" () vuonna 2009. Nykyisin hänen kanavallaan on yli 6 miljoonaa tilaajaa ja yli 600 miljoonaa näyttökertaa. Yleensä hän kertoo niillä omasta elämästään. Howellin muita kanavia ovat *danisnotinteresting* ja *DanAndPhilGAMES* sekä *DanAndPhilCRAFTS*, ensimmäinen mainituista kanavista on hänen sivukanavansa, toinen taas puolestaan pelikanava, jota hän ylläpitää yhdessä Lesterin kanssa. Kolmas kanava - *DanAndPhilCRAFTS* - on aprillipila, jonka takia kanavalla on vain kolme videota. Ensimmäisellä videolla he tekevät paperisia lumihiutaleita, toisella glitterinaamat (*Glitterfaces)* ja kolmannella he tekevät perunaleimaisimet*.* Lesterin ja Howellin fanikuntaa kutsutaan Phandomiksi.

Vuonna 2015 julkaistiin Phil Lesterin ja Dan Howellin kirjoittama omaelämäkerrallinen kirja *The Amazing Book Is Not On Fire* (kombinaatio hänen ja Philin Youtube-kanavistaan ja book-sanasta). Kirja kertoo heidän yhteisestä YouTube-urastaan ja sen hyvistä ja huonoista puolista. Vuonna 2015-2016 Dan ja Phil pitivät kiertueen *The Amazing Tour Is Not On Fire*, jonka aikana he kävivät Britanniassa, Amerikassa, Australiassa ja Euroopassa (Dublinissa, Berliinissä ja Tukholmassa). 5. lokakuuta 2016 YouTube Rediin ilmestyi kaksi elokuvaa heidän kiertueestaan, Toisessa elokuvassa - *The Amazing Tour Is Not On Fire -* on heidän koko lavaesityksensä ja toinen elokuva - *Dan and Phil's Story of TATINOF -* on dokumentti kiertueesta.

## Aiheesta muualla
* 
*
Willow Shields

**Willow Shields** (s. 1. kesäkuuta 2000) on yhdysvaltalainen näyttelijä. Hän on näytellyt muun muassa Primrose Everdeenin roolissa *[[Nälkäpeli (elokuvasarja)|Nälkäpeli]]*-elokuvasarjassa.

Shields osallistui vuonna 2015 yhdysvaltalaiseen *[[Dancing with the Stars (yhdysvaltalainen televisiosarja)|Dancing with the Stars]]* -ohjelmaan ja oli 14-vuotiaana nuorin kilpailija ohjelman historiassa.

Willow esiintyi ensimmäistä kertaa pääroolissa elokuvassa *[[Into The Rainbow]],* joka sai ensi-iltansa vuonna 2016.

## Filmografia
### Elokuvat

### Television

## Lähteet

## Aiheesta muualla

*
Rånäsin linna

**Rånäsin linna** on Ruotsissa Norrtäljen kunnassa sijaitseva rakennus. Linna rakennettiin hovimarsalkka A. D. Reuterskiöldiä varten ja se valmistui vuonna 1844, jolloin vanha säteritila purettiin. Rakennuksen on suunnitellut arkkitehti P. A. Nyström. Tyylisuunnaltaan linna edustaa myöhäisempireä ja siihen on vaikuttanut italialainen arkkitehtuuri.

## Lähteet
* Stockholms läns museum 

## Aiheesta muualla

* Linnan kotisivut
Kupittaanlammi

**Kupittaanlammi** on Kanta-Hämeessä Tammelassa oleva järvi, joka kuuluu  Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 0,99 hehtaaria ja sen pituus on 150 metriä ja leveys 100 metriä. Siihen laskee Kupittaansuolta viisi suo-ojaa, joista yksi on Kaksivetisenoja, joka tuo Kaksivetisen, Peukalolammin ja Tittilammin vedet. Järven luusua sijaitsee järven koillisrannalla, josta saa alkunsa 2,7 kilometriä pitkä laskuoja, joka yhtyy Koivistonojaan juuri ennen laskemistaan Turpoonjokeen. Järven rantaviiva on 0,41 kilometriä pitkä ja sen ranta on suota, joille ei ole rakennettu eikä sinne johda teitä.

## Historia
Vuoden 1884 Senaatin kartastossa järven nimenä luki "Kupittalampi".

## Lähteet
Porraslammi (Tammela)

**Porraslammi** on Kanta-Hämeessä Tammelassa oleva järvi, joka kuuluu  Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.

## Maantiede
Järven pinta-ala on 5,2 hehtaaria ja sen pituus on 350 metriä ja leveys 250 metriä. Siihen laskee yksitoista suo-ojaa. Järven luusua sijaitsee järven xxrannalla, josta saa alkunsa 3,6 kilometriä pitkä laskuoja, joka alkaa Porraslamminojana, virtaa Vaiviansuon läpi muuttuen Koivistonojaksi ja yhtyy lopuksi Turpoonjokeen.

Järven rantaviiva on 1,0 kilometriä pitkä ja sen ranta on suota, jota ympäröi moreenipohjainen metsämaasto. Suo kuuluu Porraslamminsuohon, jossa on toinenkin lähes umpeen kasvanut pikkulampi. Suo on tiheään ojitettu ja lammet on ojalla yhdistettyjä toisiinsa. Rannat ovat rakentamattomia ja lammen lounaispuolelta sitä ohittaa metsäautotie, jonne pääsee Portaalta yhdystieltä 2824.

## Historia
Vuoden 1884 Senaatin kartastossa järven nimenä luki "Porraslampi" ja sen laskuoja Porraslamminoja katosi Vaiviansuolle ilman jatkoa.

## Lähteet
Aminaalit

**Aminaalit** eli **aminoasetaalit** tai **geminaaliset diamiinit** ovat orgaanisia yhdisteitä, joiden rakenteessa samaan hiiliatomiin on sitoutunut kaksi aminoryhmää eli ne ovat asetaalien typpianalogeja. Aminaalien rakennetta voidaan kuvata yleisellä kaavalla R2C(NR2)2, missä R merkitsee hiilivetyryhmää. Aminaalien rakenne esiintyy useissa alkaloideissa.

## Ominaisuudet
Aminaalit ovat suhteellisen pysyviä yhdisteitä. Happamissa vesiliuoksissa ne kuitenkin helposti hydrolysoituvat aldehydieksi tai ketoneiksi ja amiineiksi. Rengasrakenteiset aminaalit ovat avoketjuisia yhdisteitä stabiilimpia. Mikäli aminaaliryhmän viereiseen hiileen on sitoutunut vetyatomi hajoaa aminaali helposti kuumennettaessa muodostaen enamiinin.

## Valmistus
Tavanomaisin tapa valmistaa symmetrisiä aminaaleja eli aminaaleja, joissa kumpaankin typpiatomiin sitoutuneet alkyyli- tai aryyliryhmät ovat samanlaisia, on aldehydin tai ketonin reaktio sekundäärisen amiinin kanssa. Mikäli amiinissa on aminoryhmän viereiseen hiileen sitoutuneena vetyatomi, muodostuu reaktiossa helposti enamiineja. Aminaalin muodostuksen ensimmäisessä vaiheessa nukleofiilinen amiini reagoi elektrofiilisen karbonyyliyhdisteen kanssa muodostaen hemiaminaalin. Hemiaminaalista eliminoituu vettä, jolloin muodostuu elektrofiilinen iminiumioni. Toinen amiinimolekyyli reagoi iminiumionin kanssa muodostaen aminaalin.
:

Muita yleisesti käytettyjä tapoja symmetristen aminaalien valmistukseen ovat aromaattisten aldehydien ja silyloitujen amiinien välinen reaktio sekä geminaalisten dihalogeeniyhdisteiden kuten dikloorimetaanin tai bis(kloorimetyyli)eetterin ja amiinin välinen reaktio. Tyypillisin tapa valmistaa asymmetrisiä aminaaleja, joissa aminoryhmien hiilivetysubstituentit ovat erilaiset, on amiinien reaktio iminiumsuolojen kanssa.

## Lähteet
A-Mán temppeli

**A-Mán temppeli** on 1400-luvulla rakennettu temppeli Kiinassa, Macaon erityishallintoalueella. Temppeli on rakennettu taolaiselle meren ja merenkulkijoiden jumalalle, joka tunnettiin nimellä *A-Má* tai *[[Mazu]]*. Jumala on myös antanut Macaolle nimensä. Portugalilaiset tekivät Macaosta siirtomaansa 1500-luvulla, ja heidän suussaan nimeksi vakiintui Macao.

Temppelialue koostuu eri paviljongeista, joissa palvottiin merenjumalaa. Temppelissä yhdistyy taolaisuuden, buddhalaisuuden ja kungfutselaisuuden, sekä useiden kansanuskojen elementtejä. Temppelin sisäänkäynnin edustalla on puinen džonkin kuva, joka viittaa taruun jossa A-Má nousi maihin taifuunin riepottelemalta mereltä.

## Lähteet
Anja Tolin

**Anja Tolin** o.s. *Turpeinen* (25. maaliskuuta 1918 – 26. helmikuuta 2015) oli suomalainen lausuntataiteilija ja taidemaalari.

Hänen lausumansa Aleksis Kiven runo ”Suomenmaa” on julkaistu äänilevyllä. Hän on esittänyt piispatarta MTV:n tuottamassa näytelmässä *Hengenmies*.

Anja Tolinin poika on taidemaalari Kimmo Tolin ja pojanpoika graffititaiteilija Jani Tolin.
## Lähteet

## Aiheesta muualla
* Anne Rikama: Elämätapana lausuminen, Taiteen maailma 1/1991 (haastateltavana Anja Tolin)
* Anja Tolinin muistokirjoitus Helsingin Sanomissa
Milla Ollikainen

**Milla Ollikainen** (s. 27. elokuuta 1974 Haapajärvi) on suomalainen kirjailija ja toimittaja. Hän voitti Like Kustannuksen ja Suomen dekkariseuran Rikos kannattaa -kirjoituskilpailun 2012.

Ollikainen on opiskellut journalistiikkaa ja kirjoittamista Jyväskylän yliopistossa. Ollikainen asui vuosina 2001−2012 Kolarissa, missä hän työskenteli *[[Luoteis-Lappi]]*-lehden päätoimittajana. Hänen esikoisteoksensa *Veripailakat* ilmestyi vuonna 2013, trilogian toinen osa *Vesiraukka* (2014) ja päätösosa Pirunkuru (2015). Niiden tapahtumat sijoittuvat Ylläkselle. Vuonna 2021 Ollikainen työskenteli *[[Seura]]*-lehden toimittajana.

Ollikaisen entinen puoliso on kirjailija Aki Ollikainen, ja heillä on kaksi lasta. Perhe asui Sammatissa Eeva Joenpellon kirjailijakodissa 2012–2015. Syksyllä 2020 he muuttivat omakotitaloon Lohjalle. Aki ja Milla Ollikaisen yhteinen kirjailijanimi on **A. M. Ollikainen**, jota he ovat käyttäneet Paula Pihlaja -dekkareissa. He erosivat vuonna 2023.

## Teokset
* 
* 
* 

;A. M. Ollikainen
* 
* 

;Antologioissa
* 
* 

## Lähteet
Tuhkamamo

**Tuhkamamo** (*Drepanis funerea*) oli peippojen heimoon kuuluva varpuslintu.

Tuhkamamoa tavattiin vain Havaijisaariin kuuluvalla Molokain saarella. Laji havaittiin viimeisen kerran vuonna 1907, ja se on kuollut sukupuuttoon.

## Lähteet
The Maine

**The Maine** on yhdysvaltalainen vuoden 2007 tammikuussa perustettu rock -yhtye Tempesta, Arizonasta. Yhtyeen  nimi juurtaa juurensa bändin suuren esikuvan Ivoryn kappaleesta "The Coast of Maine". 
## Bändin jäsenet
;Nykyiset jäsenet
* John O'Callaghan - laulu, piano (2007–)
* Jared Monaco - soolokitara (2007–)
* Kennedy Brock - rytmikitara, taustalaulu (2007–)
* Garrett Nickelsen - basso (2007–) 
* Patrick Kirch - rummut, lyömäsoittimet (2007–)
;Entiset jäsenet
* Ryan Osterman - kitara (2007)
* Alex Ross - kitara (2007)

## Diskografia

### Studioalbumit
* Can't Stop, Won't Stop (2008)
* Black & White (2010)
* Pioneer (2011)
* Forever Halloween (2013)
* American Candy (2015)
* Lovely Little Lonely (2017)

### EP:t

* Stay Up, Get Down EP (2007)
* The Way We Talk EP (2007)
* ...And a Happy New Year (2008)
* This Is Real Life EP (2009)
* Daytrotter Sessions EP (2010)
* In Darkness & In Light (2010)
* Good Love - The Pioneer B-Sides (2012)
* Imaginary Numbers (2013)

### Singlet

* Everything I Ask For (2008)
* Girls Do What They Want (2008)
* Into Your Arms (2010)
* Inside of You (2010)
* Right Girl (2010)
* Growing Up (2010)
* Listen To Your Heart (2011)
* Don't Give Up On Us (2011)
* Some Days (2011)
* You'll Never Know (2012)
* Happy (2013)
* Love and Drugs (2013)
* These Four Words (2013)
* Ugly On The Inside (2014)
* English Girls (2015)
* Miles Away (2015)
*My Best Habit (2019)

## Aiheesta muualla
*Yhtyeen virallinen nettisivu
Embolotherium

**Embolotherium** oli Brontotheriidae-heimoon kuulunut suku, joka eli eoseenikaudella. Sukuun kuuluvien eläinten säkäkorkeus oli noin 2,5 metriä. Sitä esiintyi Itä-Aasiassa. Sukuun kuuluneilla oli nokassa levymäinen sarvi, jota ne ehkä käyttivät taisteluissa reviirin puolustamiseksi. *Embolotheriumin* hampaat olivat sopeutuneet pehmeiden lehtien syömiseen. Eoseenikaudella Aasian ilmasto oli monin paikoin kosteampi kuin nykyisin, koska Himalaja ei ollut vielä kohonnut yhtä korkealle. Himalaja alkoi kohota eoseenikauden lopulla, jolloin myös ilmasto alkoi muuttua kuivemmaksi. Sen seurauksena kasvillisuus muuttui, ja kasvisyöjänä *Embolotherium* kuoli sukupuuttoon.

## Lähteet

## Aiheesta muualla
* Embolotherium, Dinosaurs.about.com 
* Embolotherium, Prehistoric Fauna
Valkeakosken kirkko

**Valkeakosken kirkko** on  arkkitehti Veikko Larkaksen suunnittelema 1969 rakennettu torniton pitkäkirkko Valkeakoskella. Kirkko oli viimeinen Larkaksen suunnittelemista yhteensä neljästätoista kirkosta. Suorakaiteen muotoisessa kivikirkossa on matalat seinät ja jyrkkälappeinen satulakatto. Kirkkoon liittyy matalampi sakasti. Kirkon pinta-ala on 850 neliötä ja istumapaikkoja siellä on kirkkosali ja parvi mukaan lukien 1000 hengelle. Sisäänkäyntipääty on verhottu vaalealla laatoituksella ja siinä on korkea lasimaalausikkuna, kuten alttaripäädyssäkin. Sisällä kattopalkit on jätetty näkyviin. Niiden ja seinäpilasterien varassa on puinen taitekatto, pilasterien välit ovat kokonaan ikkunoita.  Kirkon 39-äänikertaiset urut on valmistanut Kangasalan urkutehdas 1969. Alttarin maalaus *Siunaava Kristus* vuodelta 1969 on Mikko Vuorisen tekemä, kuten lasimaalausikkunatkin. 

Erillinen betonista valettu 35 metriä korkea kellotorni valmistui samaan aikaan kirkon kanssa, sen kolme kelloa lahjoitti Valkeakosken Rukoushuoneyhdistys Valkeakosken rukoushuoneelle 1943. Niihin on kirjoitettu teksti *Kaiun rauhaa kesken sodan pauhun, Herran rauhaa ajast´aikaan*. Kirkkoa on käytetty paljon myös konserttitilana, siellä on esiintynyt useita koti- ja ulkomaisia taiteilijoita. 

## Purkaminen
Sääksmäen seurakunnan kirkkovaltuusto päätti maaliskuussa 2018 purkaa kirkon ja myydä kirkon tontin. Valkeakosken keskustaajaman ainoaksi kirkkorakennukseksi jää Valkeakosken kappelikirkko, johon mahtuu noin 200 henkeä.

Kirkkovaltuuston purkamispäätöksestä tehtiin valitus Kirkkohallitukselle, joka hylkäsi valituksen lokakuussa 2018. Hylätystä päätöksestä valitettiin Helsingin hallinto-oikeuteen, joka hylkäsi purkamisesta tehdyn valituksen kesäkuussa 2020.

Marraskuussa 2023 kirkko seisoo edelleen pystyssä. Vuodesta 2018 tyhjillään ollut kirkko on aiheuttanut Sääksmäen seurakunnalle viidessä vuodessa yhteensä 400 000 euron kulut. 

Lokakuussa 2024 esiteltiin laskelmia kirkon kunnostamisen hinnasta. Kirkon muuttaminen monitoimitilaksi maksaisi 9,7 miljoonaa euroa, kirkon käyttö vain kesäisin maksaisi 6,5–8,4 miljoonaa euroa ja kirkon purkaminen maksaisi 970 000 euroa.

## Lähteet
Retkikunta 44

**Retkikunta 44** () on Kansainvälisen avaruusaseman 44. miehistö. Se alkoi 11.6.2015, kun Retkikunta 42/43 poistui Sojuz TMA-15M:llä ja asemalle jääneet siirtyivät siihen Retkikunta 43:sta.

Kornijenko ja Kelly osallistuvat vuoden kestävään lentoon ISS year long mission. 

## Miehistö

Lähde:Spacefacts

## Lähteet

## Aiheesta muualla

* Kolme komeanpiukeaa painepukua  - Tiedetuubi
Valkeakosken kappelikirkko

**Valkeakosken kappelikirkko** on  arkkitehti Pekka Saareman suunnittelema 1958 rakennettu suorakaiteenmuotoinen, torniton pitkäkirkko, joka sijaitsee Valkeakosken hautausmaan yhteydessä.

Kirkon pinta-ala on 450 neliömetriä, ja kirkossa on 200 istumapaikkaa. Kirkon sivuseinät ja katto on rakennettu yhteensulautuviksi. Päädyt ovat sileitä kolmiopintoja, joissa on korkeat porrastetut lasimosaiikki-ikkunat. Kirkon pääsisäänkäynti on runkohuoneen toiselta sivulta ulkonevassa rakennusosassa. 12-äänikertaiset urut on valmistanut Kangasalan urkutehdas 1960, urkujen julkisivun on suunnitellut Pekka Saarema. Alttarin lasimosaiikit *Maan päältä kohti taivasta nouseva ihmisen toivo ja tuska, odotus ja ahdinko* ja *Risti ja elämänpuu* on tehnyt taiteilija  Mikko Vuorinen, samoin kuin takaikkunan mosaiikin *Pyhän hengen laskeutuminen maan päälle*. Kirkko peruskorjattiin  2011. Vuonna 2013 valmistuneen vihkiryijyn *Helka* lahjoittivat kirkkoon Valkeakosken Uudet Martat. 

## Lähteet
Pojoen laakso

**Pojoen laakso** on 46&nbsp;000&nbsp;km² suuruinen alue Pojoen ympärillä Italiassa. Laakso on itä–länsisuunnassa noin 650 kilometrin pituinen. Pojoen laakson korkeus merenpinnasta vaihtelee neljästä metristä merenpinnan alapuolelta 2100 metrin korkeuteen. Laakso ulottuu Alpeilta Adrianmereen. Laaksoa halkovat lukuisat joet. Pojoen laaksossa on suuria järviä, muun muassa Gardajärvi.

Pojoen laakso voidaan jakaa kahteen osaan, joista käytetään nimiä Alta ja Bassa. Alta on joen yläjuoksulla olevaa ylänköaluetta, joka soveltuu huonosti maanviljelyyn, mutta jossa on nykyään huomattavia teollisuuskeskuksia kuten Torino. Bassa taas on tasankoaluetta, jonka maaperä on rikasta ja erittäin hyvin viljelyyn soveltuvaa. Laakson huomattavia kaupunkeja ovat muun muassa Torino, Milano, Bologna ja Parma.

## Lähteet

## Aiheesta muualla